b'\n_START_ARTICLE_\nSlezenasta primula\n_START_SECTION_\nIzgled in gojenje\n_START_PARAGRAPH_\nSlezenasta primula zraste v vi\xc5\xa1ino do 30 centimetrov. Njeni listi so razporejeni v rozete._NEWLINE_V\xc4\x8dasih so bile skupine cvetov razvr\xc5\xa1\xc4\x8dene v nadstropjih, ena nad drugo, novej\xc5\xa1i vzgojni cilji pa predvidevajo zbito rast in kompakten cvetni kobul, ki u\xc4\x8dinkujeta bolj bogato. Prvotno so bili cvetovi slezenaste primule ne\xc5\xbeno vijoli\xc4\x8dasti - podobno kot pri lipovki (zato je v nekaterih jezikih imenovana tudi lipovkina primula). Danes so cvetovi slezenaste primule v ve\xc4\x8d nivojih, njihove barve pa so: bela, bledo slezenasta, ro\xc5\xbenata ali rde\xc4\x8da._NEWLINE_Rastlina cveti od osem do deset tednov. Pomembno je da ni direktno izpostavljena soncu, saj vedno potrebuje vlago. Bolje in dlje uspeva pri ni\xc5\xbejih temperaturah, idealna temperatura je od 10 do 12 \xc2\xb0C. Gnojimo jo enkrat na teden s teko\xc4\x8dim gnojilom._NEWLINE_V\xc4\x8dasih se pojavijo u\xc5\xa1i, ki jih odstranimo tako da rastlino speremo s curkom mrzle vode. \xc4\x8ce ima rastlina rumene o\xc5\xbegane liste, to pomeni da je bila preve\xc4\x8d na soncu in jo moramo zato prestaviti.'